paragraph_text: Zlatan (zlatni ljiljan; lat. Lilium martagon) je biljka iz porodice ljiljanovki ili Liliaceae. Raširena je od istočne Francuske pa sve do Sjeverne Azije, odnosno Mongolije i Koreje. Biljka je naziv dobila po zlatno žutim lukovicama. Cvjetovi su ružičaste do purpurne boje. Kod nas biljka naraste do 1 metra visine. Listovi su biljke eliptični do inverzno kopljasti, dugi do 16 cm. Lukovice su jestive, no mogu se koristiti samo u ekstremnim situcijama, jer je biljka kod nas zakonom zaštićena. Rasprostranjena vrsta na području Slavonije, Hrvatskog zagorja, Kalnika, Medvednice, Samoborskog gorja, Turopolja, Gorskog kotara, Like, Velebita i Biokova. Raste na rastresitom i bogatom tlu, neutralne do kisele reakcije.